O nouă gafă a guvernului Dăncilă. A oferit un prânz de lucru delegaţiei conduse de preşedintele Parlamentului European în Sala Tronului de la Palatul Regal, deşi reşedinţa are o încăpere proiectată special pentru dineuri. Se numeşte Sufrageria Regală şi este exact sub Sala Tronului unde Executivul a instalat ieri un bufet suedez, o prezentare de produse tradiţionale.

Gestul este lipsit de respect dacă ne gândim că în urmă cu doar un un an acolo a fost punctul central al funeraliilor de stat ale regelui Mihai, la al cărui catafalc au stat de strajă regi şi regine din toată Europa.

Nu există o explicaţie oficială pentru alegerea făcută în detrimentul Guvernului sau al Parlamentului unde există destule săli de protocol.